open-index/open-wikipedia-markdown huggingface dataset:
Progresívny metal

**Progresívny metal** je subžánrom heavy metalovej hudby, ktorý je spojením metalovej gitarovej hudby do komplexných kompozičných štruktúr spôsobom, ktorý môžeme vidieť v progresívnom rocku. 

## Vplyvy
Niektoré progresívne metalové skupiny čerpajú svoju inšpiráciu v jazz fusion, blues rocku a klasickej hudbe. Obdobne ako hudobné diela progresívneho rocku majú skladby progresívneho metalu oproti bežne hraným skladbám omnoho dlhšiu časovú dĺžku a na hudobných albumoch sú prepojené s ich konceptom. Z tohto dôvodu sa v rádiách a vo videoklipoch skladby v štýle progresívneho metalu objavujú iba sporadicky.

## Vývoj
Vznik progresívneho metalu je logicky odôvodniteľný podobným vývojom v rocku, keď vytváraním a rozvíjaním hudobných tém došlo koncom 60. a začiatkom 70. rokov v tomto hudobnom žánri k vzniku progresívneho rocku v tvorbe takých skupín ako sú Yes, Pink Floyd, Emerson, Lake and Palmer, Jethro Tull, King Crimson, Genesis, Gentle Giant, Focus, Queen, Kansas, Atomic Rooster, Uriah Heep a Rush. Metalové hudobné znaky môžeme nájsť už v hudbe z tohto obdobia. 

Progresívny metalový žáner bol oficiálne identifikovaný až v polovici 80. rokov. Hudobné kvality progresívneho metalu vtedy dosiahla napríklad aj skupina Rainbow. Skupiny ako Fates Warning, Queensrÿche a Dream Theater prebrali niektoré hudobné prvky z tvorby progresívnych rockových skupín a dali ich skladbám a hudobným nápadom kompozične a inštrumentálne nový metalový zvuk, ktorý sa dá prirovnať k hudbe skupín Metallica či Megadeth.

Do povedomia širšej verejnosti sa progresívny metal dostal na začiatku 90. rokov v čase, keď sa skladba „Silent Lucidity“ od skupiny Queensrÿche (album *[[Empire]]*) stala hitom v rádiách a na televíznej stanici MTV. Skladba nebola úplne typicky metalová, no jej popularita prilákala poslucháčov k hudobníkom, ktorí sa venovali tomuto hudobnému žánru. 

V roku 1993 sa stalo populárnym na rozhlasových staniciach a na MTV aj dielo „Pull Me Under“ z albumu *[[Images and Words]]* od skupiny Dream Theater. 

V 90. rokoch nahrali svoje tzv. signature songy aj skupiny Pain of Salvation, Opeth, Ayreon a Symphony X. Skupina Pain of Salvation bola ovplyvnená temnými témami progresívnych hudobníkov konca 70. rokov, Ayreon zostal pri tradičných progresívnych metalových témach, ktoré miešal s rockovou operou a ambientnou hudbou, skupina Symphony X spojila progresívne prvky s power metalom. 

Steve Vai a Devin Townsend skombinovali prvky post-metalu, ambientnej hudby s tradičným progresívnym metalom v svojich dvoch sólových projektoch s názvami *[[Ocean Machine: Biomech]]* a *[[Infinity (album)|Infinity]]*. Skupina Opeth spojila progres s death metalom. Boli využité aj niektoré vplyvy predstaviteľov tzv. „technického metalu“ s progresívnym u skupín ako Meshuggah, Watchtower, Atheist, či Cynic, ktoré nahrali technicky a inštrumentálne virtuózne hrané songy v komplexnej štruktúre.

## Niektoré skupiny, ktoré hrajú progresívny metal
* Amorphis
* Blind Guardian
* Dream Theater
* In the Woods…
* Voivod


Kategória:Heavymetalové hudobné žánre
Priestupná sekunda

thumb|right|Graf zobrazuje rozdiel medzi atómovým časom (UTC) a slnečným časom (UT1) a dorovnávanie pomocou priestupných sekúnd.

**Priestupná sekunda** je jednosekundová oprava nepravidelne aplikovaná v systéme atómového merania času UTC tak, aby bol v synchronizácii s nepravidelnou rotáciou Zeme a slnečným časom UT1. Aby bol bežne používaný čas dostatočne presný a pritom sa nelíšil od pohybu Slnka na oblohe, udržuje sa čas UTC v rozmedzí ±0,9 sekundy od UT1 pomocou jednosekundových opráv aplikovaných nepravidelne.

## Použitie priestupných sekúnd
V prípade potreby sa prestupná sekunda zavádza vždy 30. júna alebo 31. decembra o polnoci UTC tak, že po 23:59:59 nasleduje ešte 23:59:60 a až potom 00:00:00. Táto úprava sa vykonáva na celom svete v rovnaký okamih. Oveľa častejšie je potrebné jednu sekundu pridať, je však aj možné, že by bolo potrebné jednu sekundu ubrať, vtedy by po 23:59:58 nasledovalo hneď 00:00:00. Od roku 1972, kedy vznikol štandard UTC a začali sa používať priestupné sekundy, bola použitá iba 27x. Priemerne sa používa každých 18 mesiacov, posledný interval bol však výrazne dlhší (1998 – 2005).

## Zoznam priestupných sekúnd
# 30. jún 1972
# 31. december 1972
# 31. december 1973
# 31. december 1974
# 31. december 1975
# 31. december 1976
# 31. december 1977
# 31. december 1978
# 31. december 1979
# 30. jún 1981
# 30. jún 1982
# 30. jún 1983
# 30. jún 1985
# 31. december 1987
# 31. december 1989
# 31. december 1990
# 30. jún 1992
# 30. jún 1993
# 30. jún 1994
# 31. december 1995
# 30. jún 1997
# 31. december 1998
# 31. december 2005
# 31. december 2008
# 30. jún 2012
# 30. jún 2015
# 31. december 2016

Kategória:Čas
Vladimír Růžička

thumb|Vladimír Růžička ako tréner majstrov sveta v hokeji (2010)
**Vladimír Růžička** (* 6. jún 1963, Most) je český hokejista a hokejový tréner.

Je jednou z najväčších postáv českého hokeja. Ako hráč a tréner získal mnoho trofejí. V súčasnosti pôsobí ako hlavný tréner slovenského hokejového klubu HC Slovan Bratislava. Získal dve zlaté medaily, jednu zo zimných olympijských hier 1998, ktorú získal ako kapitán mužstva a k druhej priviedol svojich zverencov ako tréner vo Viedni.

Hokej začal hrať ako päťročný v prípravke v litvínovskom klube ChZ (dnes HC Chemopetrol). V severočeskom meste prešiel všetkými mládežnickymi kategóriami a nastúpil za toto mesto aj pri svojom debute v prvej lige.

## Kariéra
* 1979 – 1987 HC Litvínov
* 1987 – 1989 Dukla Trenčín
* 1989 – 1990 HC Litvínov
* 1989 – 1990 Edmonton (NHL)
* 1991 – 1993 Boston (NHL)
* 1993 – 1994 Ottawa (NHL)
* 1993 – 1994 ZUG (Švajčiarsko)
* 1994 – 2000 HC SLAVIA Praha
* 2001 – 2003 Generálny manažér a hlavný tréner HC SLAVIA Praha
* 2003 – Majster extraligy ČR, tréner tímu Česka
* 2023 - HC Slovan Bratislava, hlavný tréner
### Úspechy na majstrovstvách sveta
* 1985 (zlato)
* 1983 (striebro)
* 1987 (bronz)
* 1989 (bronz)

### Úspechy na olympijských hrách
* 1998 (zlato – turnaj storočia) – kapitán
* 1984 (striebro)

### Individuálne trofeje
* 2x Zlatá hokejka 1986, 1988
* 4x Najproduktívnejší hráč ligy 1983/84, 1985/86, 1988/89, 1995/96
* 4x Najlepší strelec ligy 1984/85, 1985/86, 1987/88, 1988/89
* 1x Najlepší nahrávač ligy 1995/96

### Súhrn štatistík
* Extraliga: 17 sezón, 680 zápasov – 431 gólov + 435 asistencií = 866 bodov
* NHL: 5 sezón, 233 zápasov – 82 gólov + 85 asistencií = 167 bodov
* Stanley Cup: 30 zápasov – 4 góly + 14 asistencií = 18 bodov
* Reprezentácia: 200 zápasov – 112 gólov

## Referencie


## Externé odkazy
* 

Kategória:Českí hokejisti
Kategória:Česko-slovenskí hokejisti
Kategória:Hráči Boston Bruins
Kategória:Hráči Edmonton Oilers
Kategória:Hráči Ottawa Senators
Kategória:Hráči HC Litvínov
Kategória:Hráči HC Dukla Jihlava
Kategória:Hráči HC Slavia Praha
Kategória:Českí hokejoví tréneri
Kategória:Českí olympijskí víťazi
Kategória:Olympijskí víťazi v ľadovom hokeji
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Česko-slovenskí strieborní olympijskí medailisti
Kategória:Víťazi Stanleyho pohára
Kategória:Účastníci MS v hokeji 1983
Kategória:Účastníci MS v hokeji 1985
Kategória:Účastníci MS v hokeji 1986
Kategória:Účastníci MS v hokeji 1987
Kategória:Účastníci MS v hokeji 1989
Kategória:Osobnosti z Mostu
Vreckaté huby

**Vreckaté huby** (iné názvy: **huby vreckaté**, **askomycéty**, **vreckatovýtrusné (huby)**, **huby vreckatovýtrusné**, staršie **vreckovýtrusné (huby)**, staršie **huby vreckovýtrusné**; lat. *Ascomycota*, staršie *Ascomycotina*, staršie *Ascomycetes*) sú druhovo najpočetnejší veľký taxón (v závislosti od autora konkrétne: oddelenie, kmeň, trieda a pod.) húb (*Fungi*). 

Obsahuje asi 32 000 známych druhov, čo je 50-60 % známych taxónov húb. Ich spoločným znakom je tvorba tzv. vreciek (*ascus*), v ktorých sa vytvárajú spóry askospóry, obvykle 8 v jednom vrecku. Ďalším charakteristickým znakom sú perforované priehradky medzi bunkami mycélia, umožňujúce migráciu cytoplazmy a cytoplazmatických štruktúr, vrátane jadier.

Niektoré vreckaté huby majú formu kvasiniek, u väčšiny druhov je však stielka tvorená hýfami. Bičíkaté štádiá u tohto oddelenia už nie sú a mnoho druhov tvorí plodnice. Plodnice sa nazývajú *askokarpy* alebo *askomatá*. Rozmnožovanie môže byť pohlavné a nepohlavné, pričom nepohlavný spôsob rozmnožovania prevláda. Vreckaté huby môžu byť saprofytické, môžu žiť v symbióze s drevinami, alebo parazitovať na rastlinách a živočíchoch. Ich využitie je rôznorodé, sú dôležité napríklad pre pekárenský a potravinársky priemysel. Rod *[[Penicilium]]* sa využíva vo farmaceutickom priemysle, pretože vytvára antibiotiká.

Askospóry sú haploidné (obsahujú len 1 chromozómovú sadu) a ich vzniku predchádza meióza a následne mitóza. Spóry sú z vreciek buď vymrštené, alebo sa uvoľnia pasívne. Neskôr vyklíčia a utvoria vlákno - hýfu, ktorá sa rozkonáruje a vzniká väčšinou haploidné mycélium. Mycélium sa môže rozmnožovať nepohlavne fragmentáciou. Za vhodných podmienok sa na mycéliu vytvárajú samčie (*antherídium*) a samičie (*ascogon*) gametangiá. Ascogon má výbežok zvaný *trichogýn*, ktorým prejde obsah anterídia do askogónu. Na konci askogénnych hýf sa utvoria askokarpy. V ich vnútri prebehne karyogamia a následné meiotické a mitotické delenie, čím vzniknú askospóry a celý proces sa začína odznova. Dĺžka tohto cyklu je individuálna a záleží na konkrétnom druhu.

Väčšina známych lichenizovaných húb patrí práve do tohto oddelenia.

## Zdroje

## Iné projekty
ColdFusion

**ColdFusion** je málo známy programovací jazyk, ktorý vyvinula spoločnosť *Allaire*. Ide o webový programovací jazyk. Pred nedávnom sa na jeho vývoji podieľala spoločnosť Macromedia ktorú neskôr odkúpila spoločnoť Adobe Inc., ktorá sa dnes podieľa na jeho ďalšom vývoji.

ColdFusion poznáme aj pod skratkou **CFML**, čo znamená **C**old**F**usion **M**arkup **L**anguage.

Stránky vytvorené v ColdFusion majú príponu.cfm,.cfml alebo.cfc. ColdFusion je tagový jazyk, to znamená, že všetky jeho príkazy sú písané podobne ako HTML medzi zátvorky &lt; a &gt;. Každá značka v ColdFusion sa začína písmenami cf, tj:. 

Jedna z veľkých výhod jazyku ColdFusion je, že sa na rozdiel od mnohých programovacích jazykov veľmi ľahko učí a navyše nie je preň dôležité pod akým operačným systémom beží server. ColdFusion býva obvykle na serveroch Microsoft IIS, ale stretnete sa s ním aj na Unixových serveroch Apache. ColdFusion bol aj ocenený vďaka veľmi jednoduchému zaobchádzaniu s ním. Väčšina užívateľov po tom, ako zvládnu ColdFusion, sú schopní vytvoriť webovú aplikáciu v priebehu niekoľkých hodín, a nie dní či mesiacov.

ColdFusion je momentálne vo verzii ColdFusion 12, a je v ponuke u firmy Adobe. Je tam zabudovaný server, vývojové prostredie a plne spolupracuje aj s aplikáciou Adobe Dreamweawer CS3 či staršími verziami.

**Výhody:**
* Intuitívny spôsob písania serverových skriptov
* Rýchle osvojenie príkazov
* Vynikajúce funkcie a možnosti zo strany serveru
* Výkon a flexibilita
* Podpora otvorených štandardov vrátane J2EE a.NET
* ColdFusion má za sebou NON-STOP podporu a tak je možné ho použiť pre organizácie ako banky, vlády a podobné, kde nie je možné si dovoliť jazyk, ktorý nemá žiadne zázemie ako napríklad PHP

**Podporované databázy – ColdFusion dokáže pracovať s týmito databázami:**
* Microsoft Access
* MsSQL
* MySQL
* Informix
* Oracle
* DB2 Universal database
* Sybase

## Ukážka kódu
**Tu je pre porovnanie úryvok PHP a ColdFusion kódu, ktorý vykonáva rovnakú funkciu, zobrazuje čas a dátum:**

**PHP:**
 Datum:  
 Cas: 

**ColdFusion:**

```
Datum: <cfoutput>#DateFormat(Now(), "dd. mm. yyyy")#</cfoutput>
Cas: <cfoutput>#TimeFormat(Now(), "hh:mm tt")#</cfoutput>
```
''

## Externé odkazy
* ColdFusion na stránke spoločnosti Adobe

Kategória:Programovacie jazyky
Martin Filko

Mgr. Ing. **Martin Filko**, PhD., MSc. (* 11. november 1980, Nižná, Česko-Slovensko – † 28. marec 2016, Bratislava) bol slovenský ekonóm, aktívny vo verejnej politike. V druhej vláde Roberta Fica zastával funkciu hlavného ekonóma Ministerstva financií SR a riaditeľa Inštitútu finančnej politiky.

V novembri 2006 uverejnil časopis Trend jeho článok *Bieda slovenskej ekonómie*, v ktorom kritizoval kvalitu slovenského ekonomického vzdelávania (najmä Ekonomickej univerzity v Bratislave), vedy a verejnej diskusie.

Inicioval vznik skupinového blogu *Radostná veda*, ktorý vo februári 2008 poukázal na plagiátorstvo na Ekonomickej univerzite v Bratislave.

V rokoch 20082010 bol poradcom ministra financií SR Jána Počiatka, kedy zrealizoval zníženie cien liekov na Slovensku ich porovnávaním so zahraničím. Neskôr bol poradcom premiérky Ivety Radičovej.

Dňa 28. marca splavoval Martin Filko so spolujazdcom Dunaj v Bratislave. Medzi mostmi Apollo a Prístavným mostom sa dvojkanoe prevrátilo. Spolujazdca sa podarilo zachrániť, nasledujúce dni pokračovalo pátranie po nezvestnom Martinovi Filkovi. Jeho telo našla záchranná služba dňa 13. apríla 2016 počas cvičenia na Dunaji pri obci Dobrohošť.

Na prvé výročie Filkovej smrti Slovenská ekonomická spoločnosť oznámila vytvorenie Ceny Martina Filka za prínos k rozvoju ekonómie na Slovensku. Bude udeľovaná osobám pod 40 rokov, prvýkrát v roku 2018. 

## Referencie

## Iné projekty

## Externé odkazy
* ''Martin Filko'' na LinkedIn
* Šéf Inštitútu finančnej politiky: Byť nezamestnaný v Bratislave je ťažšie ako vo Svidníku  – rozhovor na aktualne.sk

Kategória:Osobnosti z Nižnej (okres Tvrdošín)
Kategória:Slovenskí ekonómovia
Kategória:Slovenskí publicisti
Kategória:Laureáti Novinárskej ceny
Kategória:Úmrtia utopením
Gaius Cornelius Gallus

**Gaius Cornelius Gallus** (* 70 pred Kr. – † 26 pred Kr.) bol rímsky politik a básnik.

Narodil sa v chudobnej rodine v meste Forum Julii (dnešné Fréjus).

V mladosti sa presťahoval do Ríma, kde študoval u toho istého učiteľa ako Vergílius a Lucius Varius Rufus. Gallus neskôr pomohol Vergíliovi pri záchrane jeho statku v okolí Mantovy, za čo sa mu odvďačil Vergílius jednou zo svojich básní (ekloga 10).

Počas občianskej vojny sa Gallus priklonil na stranu Octaviana a bojoval proti Marcovi Antoniovi v Egypte (30 pred Kr.). Za odmenu mu po víťazstve nad svojim protivníkom pririekol Octavianus správu nad Egyptom. Roku 29 pred Kr. potlačil vzburu v Tébach. Neskôr upadol u cisára do nemilosti a bol odsúdený k vyhnanstvu a strate majetku. V roku 26 pred Kr. bol po udaní žalobcov a uznesením senátu donútený spáchať samovraždu.

Cornelius Gallus bol už krátko po smrti považovaný za prvého z rady elegických básnikov, ktorí sa objavili v Ríme pod vplyvom mladorímskej básnickej školy. Napísal štyri knihy milostných elégii adresovaných žene menom Lycoris (išlo o známu herečku s pseudonymom Cytheris). Gallovým veľkým vzorom bol helenistický básnik Euforión z Chalkidy, autor gréckych milostných elégii. Je možné, že Gallus niektoré Euforiónove básne sám preložil do latinčiny.

Až donedávna bol z celého Gallovho diela známy iba jediný pentameter, *uno tellures dividit amne duas* (jedným tokom oddeľuje dva svetadiely, o skýtskej rieke Hypanis). Až roku 1979 objav papyrusu v Qasr Ibrim v Egypte odhalil asi desať Gallových veršov (aj keď sa objavujú aj pochybnosti o autentickosti). Fragmenty štyroch básni vydaných pod Gallovým menom roku 1590 Aldom Manutiom sú dnes považované za podvrh.

## Referencie

## Poznámky


## Literatúra
* 

Kategória:Básnici starovekého Ríma
Kategória:Narodenia v 70 pred Kr.
Kategória:Úmrtia v 1. storočí pred Kr.
Kategória:Obete samovrážd
Girlschool

**Girlschool** je britská ženská hudobná skupina založená roku 1978 v Londýne, radená do Novej vlny britského heavy metalu.

Korene Girlschool siahajú do roku 1975, kedy začali hrať pod názvom Painted Lady. Skupina dosiahla najväčšiu popularitu na začiatku 80. rokov v Európe a v rodnom Anglicku.

## Zloženie
* Tracey Lamb (1987-1991, 1993-2000, 2019–), basová gitara
* Kim McAuliffe (1978–) – gitara, spev
* Jackie Chambers (2000–) – gitara 
* Denise Dufort (1978–) – bicie

### Bývalé členky
* Enid Williams (1978–1982, 2000–2019) – basová gitara, spev 
* Gil Weston Jones (1982-1987), basová gitara
* Jackie Carrera (1992), basová gitara
* Kelly Johnson (1978-1983, 1993-2000), gitara
* Cristina Bonacci (1984-1992), gitara
* Jackie Bodimead (1984-1985), spev

## Diskografia
### Štúdiové albumy
* 1980 - *[[Demolition]]* (Bronze) UK #28
* 1981 - *[[St. Valentine's Day Massacre]]* EP (Bronze) UK #5
* 1981 - *[[Hit and Run]]* (Bronze) UK #5
* 1982 - *[[Screaming Blue Murder]]* (Bronze) UK #27
* 1983 - *[[Play Dirty]]* (Bronze) UK #66
* 1984 - *[[Running Wild]]* 
* 1986 - *[[Nightmare at Maple Cross]]* 
* 1988 - *[[Take a Bite]]* 
* 1992 - *Girlschool* 
* 2002 - *[[21st Anniversary: Not That Innocent]]* 
* 2002 - *[[Very Best of Girlschool]]* 
* 2004 - *Believe*
* 2008 - *Legacy* 
* 2011 - *Hit and Run – Revisited* 
* 2015 - *Guilty as Sin* 

### Koncertné albumy
* 1996 - *[[Girlschool Live]]* 
* 1996 - *[[Girlschool Live: King Biscuit Flower Hour]]* 
* 2000 - *[[Race With The Devil Live]]* 

## Externé odkazy
*All Music Guide
*Oficiálna stránka skupiny

Kategória:Britské hudobné skupiny
Kategória:Anglické hudobné skupiny
Unicum

**Unicum-zwack** je maďarský bylinný likér, alkoholický nápoj, ktorý sa zaraďuje medzi korenené bittery. Má horkú chuť, získanú zo 40 liečivých rastlín. Vyrába sa výlučne z prírodných látok. Zreje niekoľko mesiacov v dubových sudoch a obsahuje 40 percent alkoholu.

Vznikol v Budapešti ako liek pre cisára Jozefa II. Podľa legendy vynašiel recept lekár Joseph Zwack v roku 1790. Názov údajne vymyslel sám cisár, ktorý po požití nápoja zvolal: „To je unicum!“

## Iné projekty

Kategória:Alkoholické nápoje
Lukáč (priezvisko)

**Lukáč** je rozšírené slovenské priezvisko odvodené od mužského mena Lukáš. Najčastejšie je v Bratislave a na východnom Slovensku, najmä v Košiciach a okresoch Michalovce, Prešov a Humenné.
 
## Známi nositelia
Pozri v článku Lukáč.

## Pozri aj
*Lukács (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Baláž (priezvisko)

**Baláž** je rozšírené slovenské priezvisko odvodené od archaickej podoby mužského mena Blažej. Najčastejšie je v Žiline, Liptovskom Mikuláši, Bratislave a Prešove.

## Známi nositelia
Pozri v článku Baláž.

## Pozri aj
* Balázs (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Balog (priezvisko)

**Balog** je priezvisko, rozšírené na Slovensku. Najčastejšie je na východe, najmä v Košiciach a v okresoch Michalovce, Prešov, Rimavská Sobota a Trebišov.
 
## Známi nositelia
Pozri v článku Balog.

## Pozri aj
* Balogh (priezvisko)

Kategória:Priezviská na Slovensku
Kategória:Priezviská v Česku
Kategória:Priezviská v Maďarsku
Kategória:Priezviská v USA
Szabó (priezvisko)

**Szabó** je rozšírené maďarské priezvisko s významom krajčír. Slovenská prechýlená ženská podoba je **Szabóová**, často sa však vyskytuje aj podoba **Szabová**. 

Na Slovensku je časté najmä na juhu, najviac v mestách Kolárovo, Komárno, Dunajská Streda a Nové Zámky. V Česku je najčastejšie v mestách Praha, Plzeň a Ostrava.

## Známi nositelia
Pozri v článku Szabó.

## Galéria

Gabor szabo.jpg| Gábor Szabó (1936 – 1982), maďarský džezový gitarista
SzaboIstvan1.jpg| István Szabó (* 1938), maďarský filmový režisér
Szabo Joe 2008.jpg| József Szabó (* 1969), maďarský plavec
Szabó Ottó ETO.jpg| Otto Szabó (* 1981), slovenský futbalista
Szabo Gabi.jpg| Gabi Szabóová (* 1969), maďarská herečka


## Pozri aj
* Szabo (priezvisko)
* Sabo (priezvisko)

Kategória:Maďarské priezviská
Kategória:Priezviská v Maďarsku
Kategória:Priezviská na Slovensku
Kategória:Priezviská v Česku
Slovianstvo

thumb|Chram Mazowiecki – Native Polish Church, 2007
**[[Slovianstvo]]**, **rodnoverie** čiže rodná viera, či jazyčníctvo (tradičný ruský výraz), je novopohanské náboženstvo a nové náboženské hnutie hlásiace sa k odkazu slovanského predkresťanského náboženstva (historicky nazývaného pohanstvom), ktoré kompletne vymizlo už v období stredoveku. Všeobecne býva označované ako slovanské novopohanstvo alebo len pohanstvo, avšak nie vždy sa organizácia a nasledovníci rodnej viery s týmito termínmi stotožňujú.

Výraznými rysmi slovanského náboženstva je polyteizmus (mnohobožstvo) založenom na slovanskej mytológii 

## Pozri aj
* Náboženstvo Slovanov

## Iné projekty
  

Kategória:Novopohanstvo
Legenda (svätí)

**Legenda** (z lat. legendum - má sa čítať) - je stredoveký epický žáner s náboženskou tematikou. Obsahovala životné príbehy svätcov so zázračnými a fantastickými prvkami a motívmi. Opisuje zväčša reálnu historickú udalosť, ktorú obohacuje o fantazíjne prvky.

* **Legenda Aurea** (zlatá legenda) – latinská legenda, ktorá obsahuje celý súbor ďalších legiend
: princíp novodobej literatúry – legenda o *Cypriánovi a Justíne*
* **[[Moravsko-panónske legendy]]** (Život Konštantínov a Život Metodov) – v staroslovenčine
* '''Legenda Hartviciana'''  - oficiálna hagiografia sv. Štefana, prvého uhorského kráľa 
* '''Maurova legenda''' (O sv.Svoradovi a Benediktovi) – latinská legenda, ktorá sa viaže na Slovensko
* Väčšia a menšia legenda o svätom Gerardovi viažúca sa k stredovekému Uhorsku

Kategória:Literárne žánre
Kategória:Stredoveká literatúra
Die for the Government

***Die for the Government*** je debutový album americkej punkovej skupiny Anti-Flag. Album vyšiel v roku 1996.

## Názov albumu
Na prednej stránke albumu je napísané "Die for the Government", hoci na okrajoch je "Die for your Government". Titulná skladba je na obale albumu pomenovaná ako "You've Got to Die for the Government".

## Zoznam skladieb
# „You'd Do the Same“ – 2:23 $
# „You've Got to Die for the Government“  – 3:33 €
# „Drink Drank Punk“ – 1:42 $
# „Rotten Future“ – 2:00 $
# „Safe Tonight“ – 2:44 €
# „Red, White, and Brainwashed“ – 1:53 $
# „Davey Destroyed the Punk Scene“ – 2:20 $
# „Summer Squatter Go Home“ – 3:03 $ €
# „She's My Little Go-Go Dancer“ – 2:24 $
# „Police State in the U.S.A.“ – 2:39 €
# „Punk by the Book“ – 2:15 €
# „Fuck Police Brutality“ – 2:22 $
# „I'm Being Watched by the CIA“ – 2:14 € $
# „Kill the Rich“ – 3:05 €
# „No More Dead“ – 3:51 €
# „Confused Youth“ – 4:15 $
# „Your Daddy Was a Rich Man, Your Daddy's Fucking Dead“ – 2:08 €

## Zostava
* Andy Flag - basa, spev (skladby označené $)
* Justin Sane - gitara, spev (skladby označené €)
* Pat Thetic - bicie

Kategória:Debutové albumy
Kategória:Hudobné albumy z 1996
Kategória:Albumy Anti-Flag
Austropop

**Austropop** hudobný smer, ktorý vznikol v Rakúsku v polovici 70. rokov. Nakoľko ide o hudobníkov rôznych hudobných žánrov, ako je rock, Neue Deutsche Welle, New Folk a najviac Pop názov „Austropop“ nie je špecifický hudobný štýl, je skôr značkou pôvodu. Napriek označeniu nie všetky skladby Austropopu sú spievané v rakúskom dialekte, veľa z nich je spievaná po nemecky, či v anglickom jazyku.

Za štart tohto hudobného smeru je považovaná skladba „Da Hofa“ Wolfganga Ambrosa z roku 1971. Myšlienku Austropopu presadzovala a podporovala rakúska rozhlasová stanica Ö3.

## Interpreti (výber)
* Wolfgang Ambros
* Georg Danzer
* Rainhard Fendrich (títo traja spolu absolvovali v rokoch 1997 – 2006 koncertné turné pod spoločným názvom Austria3, alebo aj A3).
* Marianne Mendt
* Hubert von Goisern
* S.T.S.
* Falco
* Erste Allgemeine Verunsicherung (EAV).
* Christina Stürmer
* Luttenberger*Klug
* Opus
* SheSays
* Mondscheiner
* Reinhold Bilgeri
* Rainhard Fendrich
* Shiver
* Global Deejays
* DJ Ötzi
* Madita

## Externé odkazy
* www.sra.at

Kategória:Kultúra
Uzúd

**Uzúd** (arab.  *Šallál Uzúd*, franc. *Cascades d'Ouzoud*) 
je stupňovitý vodopád (kaskáda) na rieke Uzúd v pohorí Stredný Atlas v Maroku. Slovo *uzúd* pochádza z berberčiny a označuje sadenicu olivovníka.

Nachádza sa v dedine Uzúd v provincii Azilal, asi 150 km severovýchodne od mesta Murrákuš. Hlavná kaskáda má výšku 110 m a za ňou rieka vytvára sústavu menších kaskád, za ktorými sa vlieva sa do rieky al-Abid. Prietok závisí od ročného obdobia alebo množstva zrážok.

Hlavná kaskáda je obľúbenou turistickou atrakciou a v jej blízkosti sa zdržuje skupina divých makakov berberských. Dolný tok rieky Uzúd sa využíva na kanoistiku.

## Iné projekty

Kategória:Vodopády v Maroku
Molnár (priezvisko)

** Molnár** je maďarské priezvisko s významom mlynár. Je veľmi časté aj na Slovensku, najviac je rozšírené na juhu, v Bratislave, okresoch Dunajská Streda, Komárno, Levice, Nové Zámky a Rimavská Sobota.

## Známi nositelia
Pozri v článku Molnár.

## Pozri aj
* Molnar (priezvisko)
* Mlynár (priezvisko)

Kategória:Maďarské priezviská
Kategória:Priezviská v Maďarsku
Kategória:Priezviská na Slovensku
Kategória:Priezviská v Česku
Nagy (priezvisko)

** Nagy** je rozšírené maďarské priezvisko s významom *Veľký*. Na Slovensku je časté najmä na juhu, v Bratislave a okresoch Dunajská Streda, Galanta, Komárno a Nové Zámky.
 
## Známi nositelia
Pozri v článku Nagy.

Kategória:Maďarské priezviská
Kategória:Priezviská na Slovensku
Kategória:Priezviská v Maďarsku
Kategória:Priezviská v Česku
Kategória:Priezviská v Rakúsku
Kategória:Priezviská v USA
Kategória:Priezviská v Kanade
Kategória:Priezviská v Austrálii
Zoznam obcí v Rakúsku

Toto je **zoznam** zoznamov **obcí v Rakúsku**, pre jednotlivé zoznamy podľa spolkových krajín pozri jednotlivé články.
* Zoznam obcí v Burgenlande
* Zoznam obcí v Korutánsku
* Zoznam obcí v Dolnom Rakúsku
* Zoznam obcí v Hornom Rakúsku
* Zoznam obcí v Salzbursku
* Zoznam obcí v Štajersku
* Zoznam obcí v Tirolsku
* Zoznam obcí vo Vorarlbersku

## Pozri aj
* Zoznam miest v Rakúsku
* Zoznam okresov v Rakúsku
* Zoznam štatutárnych miest v Rakúsku


Obce
Zoznam obcí v Hornom Rakúsku

Toto je zoznam obcí v rakúskej spolkovej krajine Horné Rakúsko.

## A

## B

## D
* Desselbrunn
* Diersbach
* Dietach
* Dimbach
* Dorf an der Pram

## E

## F

## G

## H

## I
* Innerschwand
* Inzersdorf im Kremstal

## J
* Jeging
* Julbach

## K

## L

## M

## N

## O

## P

## R

## S

## T

## U
* Ulrichsberg
* Ungenach
* Unterach am Attersee
* Unterweißenbach
* Unterweitersdorf
* Utzenaich
* Überackern

## V
* Vichtenstein
* Vorchdorf
* Vorderstoder
* Vorderweißenbach
* Vöcklabruck
* Vöcklamarkt

## W

## Z
* Zell am Moos
* Zell am Pettenfirst
* Zell an der Pram
* Zwettl an der Rodl

Horné Rakúsko
Zoznam obcí v Dolnom Rakúsku

Toto je zoznam obcí v rakúskej spolkovej krajine Dolné Rakúsko.

## A

## B

## D

## E

## F

## G

## H

## I
* Inzersdorf-Getzersdorf
* Irnfritz-Messern

## J
* Jaidhof
* Japons
* Jedenspeigen
* Judenau-Baumgarten

## K

## L

## M

## N

## O

## P

## R

## S

## T

## U
* Ulrichskirchen-Schleinbach
* Unserfrau-Altweitra
* Untersiebenbrunn
* Unterstinkenbrunn

## V
* Velm-Götzendorf
* Viehdorf
* Vitis
* Vösendorf

## W

## Y
* Ybbs an der Donau
* Ybbsitz
* Yspertal

## Z

Dolné Rakúsko
Matrix

**Matrix** (slovo je mužského rodu; z lat. "matrika/maternica" ) môže byť:
* v bunke:
** v bunkovom jadre: hyalonéma (= základná pôda, materská pôda)
** v mitochondrii: skrátene mitochondriálny matrix
** skrátene plazmový matrix
** celá hmota bunky, pozri bunka
* extracelulárny matrix:
** v zoológii: komplexná sieť secernovaných bielkovín a uhľohydrátov vypĺňajúca priestor medzi bunkami stavovcov, pozri matrix (medzibunková hmota)
** v botanike: bunková stena
* pri bunkových kultúrach: živná pôda alebo podložka, na ktorej ležia bunky v bunkovej kultúre
* germinálny matrix:
** zóna rastu alebo zárodočná vrstva, lôžko, napr. nechtové lôžko
** časť mozgu, pozri germinálny matrix (mozog)
* pri biochemických postupoch:
** pri imobilizácii: nosná látka, pozri pod imobilizácia (biochémia)
** pri výmennej chromatografii: nerozpustná nosná látka, pozri pod výmenná chromatografia
** pri gélovej filtrácii: skrátene gélový matrix
* v pedológii: skrátene pôdny matrix
* v geológii: mikrokryštalická výplň hornín, pozri matrix (základná hmota)
* americký film, pozri Matrix (film)
* Hyundai Matrix – malé MPV firmy Hyundai
* drum and bassový hudobník a DJ Matrix (hudobník)
* v informatike: Matrix (protokol)

## Pozri aj
* matrica
* matica
Povrchová úprava

**Povrchová úprava** je súhrn pracovných postupov, ktorými povrch súčiastky čistíme, leštíme alebo zušľachťujeme (zdokonaľujeme) nanášaním vrstiev a povlakov. Je to posledná dokončovacia práca pri spracovaní technických materiálov. 

Úlohou povrchovej úpravy je chrániť a predĺžiť životnosť jednotlivých súčiastok a výrobkov. Spôsoby povrchovej úpravy sú rozličné. Mohli by sme ich rozdeliť na ochranu proti vode, slnečnému žiareniu, korózii a mechanickému opotrebovaniu. Nesmieme zabudnúť ani na ďalšiu dôležitú funkciu povrchovej úpravy – estetickú úpravu výrobkov a ich hygienických vlastností.

## Rozdelenie
* Povrchová úprava dreva
* Povrchová úprava kovov
Rodná víra

**Rodná víra**, je novopohanské slovianske náboženské združenie v Česku, ktoré má za cieľ obnovovať a zachovávať pôvodné náboženstvo Slovanov. Medzi jeho hlavné aktivity patrí najmä usporadúvanie výročných sviatkov a slávností.

## Pozri aj
* Pohanstvo
* Novopohanstvo

## Externé odkazy
* Rodná víra 

Kategória:Novopohanstvo
Kategória:Náboženstvo v Česku
Sekanie (obrábanie)

**Sekanie** je najstarší spôsob obrábania. Podstatou sekania je vnikanie ostria – rezného klina sekáča do materiálu, a to údermi kladiva na plosku sekáča. Sekanie sa používa na oddeľovanie častí materiálu.  

Rozličné tvary sekáčov umožňujú vykonávať rôzne druhy sekacích prác. Sekáče sú vytvorené z nástrojových ocelí, pracovná časť (rezný klin) je tepelne spracovaná kalením, aby sa zvýšila tvrdosť, a tým aj životnosť ostria. Sekáč slúži často tam, kde sa pílkou alebo iným nástrojom nedostaneme.

## Postup pri sekaní kovov

1. Podľa tvaru a dĺžky obrysovaných čiar (priamka, kruh, krivka) zvolíme vhodný druh sekáča (tvar ostria) a veľkosť sekáča:
:a) *plochý sekáč s priamym ostrím* 
::– na delenie drôtov, tyčí a pozdĺžne delenie plechov hrúbky do 3 mm
::– na delenie vo vnútri plochy materiálu
:b) *krížový sekáč*
::– na presekávanie materiálu medzi vŕtanými otvormi do hrúbky 3 – 5 mm
::– na oddeľovanie krátky častí plechov, ktoré nemožno vzhľadom na dĺžku ostria oddeliť sekáčom s priamym ostrím

2. Skontrolujeme bezchybný stav nástroja:
:– rezná hrana sekáča musí byť ostrá a kolmá na jeho pozdĺžnu os
:– uhol rezného klina sekáča musí byť nabrúsený v závislosti od tvrdosti sekaného materiálu (30° - 50° pre menej tvrdé – farebné kovy, 50° - 60 ° pre stredne tvrdé kovy – konštrukčná oceľ, 60° - 70° pre tvrdé kovy – nástrojová oceľ, kameň, atď). Nesprávny uhol spôsobuje otupenie ostria alebo väčšie deformácie na sekanom materiáli

3. Viditeľne obrysovaný plech položíme na tvrdú podložku, zvyčajne je to hrubšia platňa z ocele alebo nákova. Menej tvrdé podložky spôsobujú deformácie v sekanom mieste a zmenšuje sa presnosť práce.

4. Sekáč pevne uchopíme v strede tela, túto ruku chránime rukavicou. Sekáč umiestňujeme kolmo. Čím je väčšia hrúbka a tvrdosť sekaného materiálu, tým viac oddialime ostrie sekáča od rysky na stranu odpadu (prídavok na opracovanie 1 – 2 mm). Po dosekaní opracujeme výrobok na končený rozmer pilovaním.

5. Sekáme ráznymi údermi zámočníckym kladivom tak, aby ploska kladiva dopadala kolmo na plosku sekáča. Plechy v závislosti od hrúbky sekáme z jednej, najčastejšie však z obidvoch strán.

6. Plechy a drôty nepresekávame úplne z týchto dôvodov:
:– pri úplnom odseknutí odlietavajú časti materiálu, predchádzame poraneniam, používame ochranné okuliare
:– bezpečnejšie je jednu z častí naseknutého materiálu upnúť vo zveráku a druhú kliešťami alebo rukou (chránenou rukavicou) odlomiť
:– pri úplnom preseknutí materiálu sa ostrie sekáča otupuje a poškodzuje povrch podložky

Nepoužívame sekáče, ktorých ploska je rozklepaná. Poškodenú plosku opravíme brúsením. Bezpečnejšia práca je so sekáčmi s gumovou ochrannou manžetou. Sekanie je namáhavá operácia, preto sa v praxi používajú mechanizované prostriedky. Prácu ľuďom uľahčujú zbíjacie, pneumatické alebo príklepové kladivá, ktorými sekáme betón, asfalt, murivo, kameň, atď.

Kategória:Delenie materiálu
Sekanie

**Sekanie** môže byť:
*spôsob oddeľovania materiálu ostrým predmetom, pozri sekanie (obrábanie)
*rozdeľovanie na drobné kúsky, rozsekávanie
*krájanie a predávanie mäsa
*rúbanie, bojovanie, bitie (sečnou alebo podobnou zbraňou)
*mykanie niečím
*rýchle a povrchné robenie
*trhané hovorenie
*urážanie
*kosenie
Rezanie

**Rezanie** je základný spôsob trieskového delenia materiálov. Pri rezaní rezným nástrojom oddeľujeme z materiálu časti na získanie výrobku požadovaného tvaru a rozmerov. 

## Technológie rezania
Rezanie sa v súčasnosti vykonáva rôznymi metódami v závislosti od materiálu a požadovanej presnosti:

* **Mechanické rezanie:** Použitie píly, nožníc alebo sústružníckych nožov.
* **Rezanie vodným lúčom:** Využíva kinetickú energiu prúdu vody, často s prídavkom abrazíva.
* **Tepelné rezanie:**
** Plazmové rezanie – využitie ionizovaného plynu.
** Rezanie laserom – vysoko presná metóda využívajúca koncentrovaný svetelný lúč na tavenie alebo odparovanie materiálu.
** Rezanie autogénom – spaľovanie kovu v prúde kyslíka.

## Delenie pílového rezania
**ručné*
**strojové*

Používame rôzne druhy píl podľa:
# vlastností rezaného materiálu,
# tvaru rezu a rozmerov materiálu,
# požadovanej presnosti rezu.

Pri rezaní zuby pílového listu odoberajú z materiálu triesku, čím sa vytvára medzera, ktorá potom oddelí od seba časti materiálu.
 
Rozvod zubov je striedavé vyhnutie zubov píly, ktorého účelom je zabrániť zvieraniu a brzdeniu pílového listu pri jeho prenikaní materiálom. Rozostup zubov je vzdialenosť dvoch po sebe nasledujúcich zubov pílového listu. Výška a veľkosť rozostupu zubov určuje veľkosť priestoru pre triesky a volí sa podľa tvrdosti rezaného materiálu a dĺžky rezu.

## Postup pri pílovom rezaní
# Rezaný materiál pevne upneme, čiara musí byť vo zvislej polohe,
# Rez robíme v časti materiálu, ktorá bude odpadom. Ťahom k sebe popri nejakej vodiacej pomôcke (napr. klátik) vytvoríme zárez, alebo si ho predpilujeme pilníkom, ten umožní začiatok rezania,
# Režeme kolmo, zľahka, dlhými plynulými ťahmi. Pri dorezávaní spomalíme rýchlosť rezania a skrátenými ťahmi rezanie dokončíme.

## Pozri aj
* Obrábanie

Kategória:Delenie materiálu
Vyklepávanie

right|Vyklepávacie kladivo|thumb
**Vyklepávanie** je technologický postup tvárnenia kovov úderom kladiva na materiál za studena alebo za tepla. Patrí do technológie klampiarstva. Počas vyklepávania dochádza k ubíjaniu častíc materiálu. Mierne sa zmenšuje hrúbka materiálu a jeho častice sa presúvajú do strán. Je možný aj opačný postup, kedy sa materiál zhutňuje a vyrovnáva. Naklepávaním povrchu vzniká v materiáli pnutie, ktoré spôsobuje jeho ohýbanie a krútenie. Vhodnou kombináciou úderov sa vytvára požadovaný tvar súčiastky. Vyklepávaním je možné dosiahnuť veľmi presný tvar a aj pomerne kvalitný povrch, je na to však potrebná značná zručnosť.

Vyklepávanie je vždy ručný postup, s použitím ručného, alebo strojového náradia a strojov.
**Ručné vyklepávanie* sa používa v klampiarstve, autooprávarenskom priemysle, umeleckom kováčstve, výrobe prototypov a pod. Princípom je ručné tvarovanie (obvykle) plechu do požadovaného tvaru pomocou kladív a podložiek.
**Strojové vyklepávanie* sa robí pomocou bucharov, lisov, alebo špeciálnych rýchloúderných vyklepávacích strojov, vždy však v priamej interakcii s človekom.

Na vyklepávanie sa ako nástroj používajú vyklepávacie kladivá, ktorých úderné plochy majú najrôznejšie tvary –  plosky, nosa, gule a pod., vyklepávacie podložky (babky) – kovové, drevené alebo plastové platne majúce rôzne tvary podobne ako kladivá, nástroje drdláta s oblým zakončením - drevené, kovové, plastové. Niekedy sa ako podložka používa kožené vrece vyplnené pieskom, alebo drevené vyklepávacie formy. Vyklepávať sa môže ľubovoľný hlbokoťažný plech - oceľ, hliník, meď, mosadz a pod.

Kategória:Tvárnenie
Ohýbanie (tvárnenie)

**Ohýbanie** je tvárnenie, pri ktorom sa materiál na vonkajšom polomere ohybu naťahuje a vo vnútornom polomere sa stláča.

Kovy ohýbame najmä za studena (do hrúbky 4 mm). 

## Postup pri ohýbaní drôtov
*Drôty s priemermi do 1 – 1,5 mm ohýbame ručne:
:1. Pilníkom zarovnáme jeden koniec vyrovnaného drôtu, od neho nanesieme rozmery obrysovacou ihlou. Musíme zohľadniť množstvo materiálu potrebné na ohyb;
:2. Podľa tvaru ohybu použijeme náradie:
::- na ostré ohyby – kliešte s plochými čeľusťami, prípadne kombinované kliešte,
::- na ohýbanie a tvarovanie do oblúkov – kliešte s oblúkovými čeľusťami

*Drôty s priemermi od 1,5 do 8 –10 mm ohýbame ručne:
:1. Postup obrysovania rovnaký ako pri s menším priemerom;
:2. Potom postupujeme v závislosti od ohybov:
::- na ostré ohyby použijeme zverák, ochranné vložky čeľustí zveráka, drevené kladivo (3 – 5 mm), kladivo z farebných kovov alebo zámočnícke kladivo (vyše 5 mm), uholnicu alebo uhlomer;
::- na oblé ohyby rovnaké náradie a pomôcky a tvarové podložky požadovaných rozmerov (rúrky, profily). 

## Postup pri ohýbaní plechov
náhľad|vpravo|Ohýbanie kovu v lise
*Na ohýbanie tenkých plechov do hrúbky 0,5 – 0,7 mm, ale i plechov do hrúbky 2 – 3 mm používame rovnaké pomôcky aj náradie ako pri ohýbaní drôtov.
Odlišnosti:
:a) treba vopred premyslieť poradie ohybov;
:b) pri ohýbaní tenkých plechov možno predhnúť rukami plech vo zveráku pomocou hranolčeka z dreva a potom ohyb dokončiť dreveným kladivom;
:c) ploska kladiva dopadá čo najbližšie k čiare ohybu;
:d) pri ohýbaní širších plechov ako čeľuste zveráka používame prídavné predĺžené čeľuste.

*Lámaniu a prasknutiu drôtov a plechov pri ohýbaní predchádzame tým, že namiesto ostrých ohybov volíme mierne zaoblenia.*

Kategória:Tvárnenie
Vyrovnávanie (materiál)

**Vyrovnávanie** je pracovná operácia, ktorou odstraňujeme nežiaduci tvar (deformácie) kovových materiálov pomocou príslušného náradia a pomôcok rôznymi pracovnými postupmi bez zmeny prierezu (hrúbky, priemeru) materiálu. Táto operácia je dôležitá z toho dôvodu, pretože správne a dôkladné vyrovnanie drôtu alebo plechu umožňuje ich presne merať, obrysovať i obrábať.

## Postup vyrovnávania drôtov

*Poohýbané drôty do priemeru 1 – 1,5 mm z menej tvrdých kovov vyrovnávame takto:
::1. Koniec drôtu pevne upneme do čeľustí zveráka;
::2. Drôt zovrieme medzi dve doštičky v ich strede. Ich oddiaľovaním od zveráka drôt medzi nimi preklzáva, čím dochádza k jeho vyrovnávaniu. Podľa potreby úkon opakujeme;
::3. Drôt ovinieme jedným závitom okolo valčeka z dreva čo najbližšie k zveráku. Valček uchopíme tak, aby drôt pri ťahaní smeroval medzi ukazovákom a prostredníkom chránenými rukavicou. Druhou rukou pridržiavame voľnú časť drôtu;
::4. Drôty do priemeru 0,5 – 0,7 mm vyrovnáme, ak ich budeme striedavo ťahaním šmýkať okolo laty zvislo upnutej vo zveráku.
::Drôty do priemeru 1 mm môžeme vyrovnávať aj inými spôsobmi, napr. klincom, klincovým hrebeňom.

## Postup pri vyrovnávaní plechov
*Tenké plechy, ktorých hrúbka nepresahuje 0,4 mm (fólie), vyrovnávame hladením:
::1. Fóliu položíme vodorovne na rovnú hladkú podložku;
::2. Hranolčekom z dreva hladíme fóliu dookola v smere od jej stredu k okrajom.
*Plechy s hrúbkou od 0,5 do 1 – 2 mm vyrovnávame kladivami z dreva, farebných kovov, prípadne zámočníckym kladivom. Postupujeme takto:
::1. Plech umiestnime na oceľovú platňu vrcholom ohybu smerom nahor;
::2. Prvé údery plosky umiestňujeme do začínajúceho okolia ohybu a postupne kruhovito okolo vydutia alebo pozdĺž ohybu smerom k jeho stredu. Údery sú časté, rovnomerné a tesne vedľa seba.

Kategória:Tvárnenie
Prebíjanie (prerážanie)

**Prebíjanie** je zhotovovanie otvorov do tenších a mäkších kovových materiálov, kože alebo plastov. Princíp prebíjania spočíva v tom, že ostrie nástroja vniká do materiálu, materiál je stláčaný, poruší sa jeho súdržnosť a praskne /oddelí sa/.

**Nástroje na prebíjanie** – na ručné zhotovovanie dier sa používajú *priebojníky* a *vysekávače*.

Na zhotovovanie dier do tvrdých materiálov sa používajú *pákové dierovačky*.

## Postup (ručné prebíjanie)
# označenie polohy diery obrysovaním
# uloženie materiálu na drevenú alebo olovenú podložku alebo oceľovú podložku s otvormi rôznych veľkostí a tvarov
# nastavenie nástroja musí byť kolmé k materiálu
# prebíjanie diery – údery kladiva musia byť dostatočne silné, by došlo k vybitiu diery
# dokončenie otvoru – vydierovaný otvor má na spodnej strane ostrap, ktorý sa musí odstrániť pilovaním, zrazením hrán a pod.

Kategória:Delenie materiálu
Strihanie (delenie)

thumb|Pákové stolové nožnice
thumb|Tabuľové nožnice
:*Pre iné významy, pozri [[strihanie]].*
**Strihanie** (iné názvy: **obyčajné strihanie**:, **rozstrihovanie** ) je beztrieskové rozdeľovanie materiálu, pri ktorom sa jeho väčšie časti oddeľujú od seba. Vo výrobe sa strihanie radí medzi predvýrobné prípravné operácie.

## Princíp strihania
Pri strihaní do materiálu z obidvoch strán vnikajú kliny strihacieho nástroja (nože). Nože musia mať primeranú pevnosť, tvar a tesný dotyk v mieste strihu. Vôľa medzi ostriami je medzera, veľkosť ktorej závisí od hrúbky strihaného materiálu. Pri veľkej vôli dochádza k deformácii strihaného materiálu, pri malej vôli nedôjde k prestrihnutiu materiálu. 

## Postup pri strihaní
#voľba nožníc – ručné nožnice sa používajú pri strihaní plechu do hrúbky 0,7 mm, tabuľové nožnice na strihanie hrubších plechov. Ručné aj strojové nožnice sa volia aj podľa tvaru výstrižku /strihanie priameho úseku alebo oblúkov/, 
#strihanie – pri ručnom strihaní sa materiál pridržiava v ľavej ruke a pravou rukou sa ovládajú nožnice. Pri vystrihovaní nakreslených tvarov sa postupuje tak, aby ryska zostala nezakrytá, necháva sa malý prídavok na dokončenie výstrižku,
#dokončenie – pri strihaní vznikajú na spodnej strane výstrižku ostriny, ktoré sa odstránia pilovaním.

## Nástroje
Na strihanie sa používajú tieto druhy nástrojov: 
*nožnice
***ručné nožnice*
***pákové nožnice*
***tabuľové nožnice* (nožnice so sklonenými nožmi) - používajú sa na strihanie materiálov ktorých hrúbka je oveľa menšia oproti ich šírke, napríklad plechov.
**okružné nožnice* - používajú sa na vystrihovanie plechových súčiastok, ktorých okraj je tvorený krivkami. Skladajú sa z dvoch otáčajúcich sa kotúčov, ktoré vťahujú materiál medzi seba a pri tom ho rozstrihujú.
**kotúčové nožnice* - používajú sa na strihanie vodičov a káblov. Skladajú sa z pevného a otočného kotúča, v ktorých sú vyhotovené oproti sebe rezné otvory rôznych priemerov. Strihaný materiál sa prevlečie vhodným otvorom podľa jeho priemeru a otočením posuvného kotúča odstrihne.

Nožnice resp. nože nožníc sa vyrábajú z nástrojových ocelí, v rámci ktorých pre strihanie existuje samostatná trieda B. V závislosti od teploty strihania, tvrdosti a hrúbky strihaných materiálov sa používajú od nelegovaných cez nízkolegované ocele, chrómové ocele s 5 % chrómu, ledeburitické chrómové ocele až po volfrámové ocele. 
## Pozri aj
* štikanie (delenie)

## Referencie


Kategória:Delenie materiálu
Rezanie závitov

[thumb|right|[Závitová čeľusť|Závitové čeľuste pre rezanie vonkajších závitov]]
[thumb|right|[Závitníky pre rezanie vnútorných závitov]]

**Rezanie závitu** je technologický proces vytvorenia závitu na valcovej ploche súčiastky. Z hľadiska technológie výroby sa závity delia na vonkajšie (skrutka) a vnútorné (matica). V praxi sa najčastejšie používajú - podľa profilu - závity metrické, Whitworthové a lichobežníkové.

Vonkajšie závity sa režú závitovými čeľusťami. Svojim tvarom pripomínajú kalenú maticu, v ktorej je vytvorených 3 až 5 drážok kruhového tvaru. Závitové čeľuste pre ručné rezanie môžu byť kruhové alebo radiálne. Závitové čeľuste sa upínajú do vratidla.

Vnútorné závity sa režú závitníkmi. Závitníky sú mnohorezné nástroje, ktorých tvar je prispôsobený postupnému odoberaniu triesok pri vyhotovaní závitu. 
Závitníky sa vyrábajú ako:
* *ručné* /ukončené štvorhranom/
* *strojové* /s upínacou stopkou/

## Postup pri ručnom rezaní závitu
 
:1. **upnutie materiálu** – materiál sa najčastejšie upína do zveráka
:2. **vŕtanie otvoru** – priemer vrtáku sa volí podľa priemeru závitu, pre vonkajší závit je priemer drieku o niečo menší, pre vnútorný závit naopak. Odporúčané priemery vrtákov sú uvedené v tabuľkách
:3. **rezanie závitu** – nástroj sa upevní do vratidla, priloží k materiálu a pomaly sa ním začne otáčať. Poloha vratidla s nástrojom musí byť kolmá k materiálu, kontrola kolmosti sa robí uholníkom. Po zarezaní nástroja do materiálu sa pomaly otáča s vratidlom, pričom sa vyvíja primeraný tlak v smere osi nástroja. Po niekoľkých otáčkach sa s vratidlom potočí v opačnom smere, čím sa zabezpečí odvod triesok z miesta rezania. Pri rezaní nástroje mažeme, čím sa šetria nástroje a zároveň sa získa kvalitnejší povrch
:4. **kontrola závitu** je zameraná na kontrolu veľkého a stredného priemeru závitu a stúpania. Na kontrolu závitu sa požívajú závitové šablóny alebo mikrometer so súpravou presných drôtikov

## Pozri aj
* Závitník
* Závitová čeľusť

## Iné projekty

## Externé odkazy
* Rezanie závitov - domácídílna.cz (česky)
* Rezanie vnútorných závitov - domácídílna.cz (česky)
Vystružovanie

**Vystružovanie** je operácia, na presné dokončenie valcových, alebo kužeľových otvorov. Je to konečné obrábanie diery mnohorezným nástrojom, ktorý uberá veľmi jemné triesky a dodáva vyvŕtanej a  vyhrubovanej diere určitý presný rozmer, správny tvar a hladký povrch. Vystružovaním sa dosahuje presnosti IT7 až IT5. Diera, ktorá sa má vystružovať, musí sa vyvŕtať menšia o cca. 1/100 priemeru diery. Výstružník odoberá maximálne 0,5 mm materiálu.

Vystružovanie môže byť ručné alebo strojové. Väčšie otvory sa vystružujú súpravou viacerých výstružníkov.

## Nástroje

Nástroje na vystružovanie sa nazývajú výstružníky a vyrábajú sa z nástrojových a rýchlorezných ocelí, prípadne s reznými doštičkami zo spekaných karbidov. 
Podľa spôsobu použitia môže byť výstružník:
**ručný* 
**nástrojový* 
Podľa tvaru otvoru sú výstružníky:
**valcové *
**kužeľovité*

## Pozri aj
* vyhrubovanie
* vyhlbovanie

Kategória:Vŕtanie a vyvrtávanie
Kokemäenjoki

**Kokemäenjoki** (šve. *Kumo älv*) je rieka vo Fínsku. Rieka pramení v jazere Liekovesi a tečie  do Botnického zálivu pri Pori. Kokemäenjoki má najväčšie ústie v severských krajinách.

Za zdrojnice sú považované prítoky do jazera Liekovesi: Loimijoki, Kauvatsanjoki a Harjunpäänjoki.

## Zdroj

## Referencie

Kategória:Rieky vo Fínsku
Jozef Bencúr

**Jozef Bencúr** môže byť:

* slovenský pedagóg (1728 – 1784), pozri Jozef Bencúr (pedagóg)
* slovenský podnikateľ (1806 – 1886), pozri Jozef Bencúr (podnikateľ)

Bencúr, Jozef
Výroba ozubenia

250px|thumb|Odvaľovacia fréza na výrobu čelného ozubenia
**Výroba ozubenia** je špeciálizovaný súhrn metód mechanického obrábania, ktorého výsledným výrobkom je ozubenie, resp. ozubené kolesá. Ozubenie má zložitý tvar a pri jeho výrobe je potrebná vysoká presnosť. Zároveň je výrazne zastúpené v rôznych strojárskych konštrukciách, preto musí byť jeho výroba efektívna. Vzhľadom na uvedené požiadavky sa na výrobu ozubenia vyvinuli špecializované postupy, často aj za použitia špecializovaných obrábacích strojov a nástrojov.

## Rozdelenie
Podľa druhu vyrábaných ozubení je potrebné rozlišovať výrobu:
* čelného ozubenia
* kužeľového ozubenia
* závitovkového ozubenia

Podľa použitých spôsobov obrábania sa rozlišuje výroba ozubenia:
* hobľovaním, alebo obrážaním
* frézovaním
* dokončovacie operácie sa realizujú
** brúsením
** ševingovaním

## Výroba čelného ozubenia
### Odvaľovacie obrážanie
Podľa tvaru nástroja sa rozlišujú dva spôsoby:
* *Fellow* - nástroj má tvar ozubeného čelného kolesa obvykle s 24 zubami
* *Maag* - nástroj má tvar ozubeného hrebeňa

### Odvaľovacie frézovanie
Výroba čelného ozubenia odvaľovacím frézovaním je spôsob výroby ozubenia, ktorý je analogický so záberom skrutky (nástroja) so skrutkovým kolesom (obrábaným ozubením). Nástroj – odvaľovacia fréza – je v podstate skrutka s lichobežníkovým profilom. Pri vytváraní zubov sa fréza relatívne odvaľuje po venci vyrábaného kolesa, ktoré sa otáča.

Jednotlivé rezné hrany nástroja zaujímajú v tomto postupe polohy, ktorých obalovou krivkou je evolventný profil frézovaného zuba. Pohyby sú plynulé. Prísuv slúži na nastavenie výšky zuba. Otáčky frézy a kolesa sú viazané pomocou prevodov v stroji.

Kategória:Obrábanie
Kategória:Ozubenie